Srinivasa Ramanujan Biography in Hindi – श्रीनिवास रामानुजन वह शख्स हैं जिन्होंने गणित की दुनिया ही बदल दी। उन्होंने गणित में कई नई खोजें की थीं। उनकी सबसे खास बात थी कि उन्होंने कभी भी किसी से गणित नहीं सीखा। उन्होंने अपने जीवनकाल में गणित के विश्लेषण एवं संख्या सिद्धांत के क्षेत्रों में अहम योगदान दिया। बचपन से ही उन्हें गणित से प्रेम था। तो चलिए गणित के इस जादूगर को थोड़ा और करीब से जानते हैं।
Srinivasa Ramanujan Biography in hindi
जन्म और परिवार
- रामानुजन का जन्म 22 दिसम्बर 1887 में कोयंबटूर के ईरोड नामके गांव में हुआ। ये एक ब्राह्मण परिवार में जन्मे थे। इनके पिता का नाम श्रीनिवास अय्यंगर और माता का नाम कोमलताम्मल था। बेहद ही गरीबी में रामानुजन ने अपना जीवन व्यतीत किया।
जीवन और शिक्षा – Srinivasa Ramanujan Biography in Hindi
- जब रामानुजन एक वर्ष के थे तभी उनका परिवार कुंभकोणम में आकर बस गया। पाँच वर्ष की उम्र में इनका दाखिला कुंभकोणम के प्राथमिक विद्यालय में करा दिया गया।
- दस वर्ष की आयु में इन्होंने अपनी प्राइमरी परीक्षा पास की और पूरे जिले में सबसे अधिक नंबर प्राप्त किए। आगे की पढ़ाई के लिए इन्होंने टाउन हाईस्कूल में एडमिशन लिया।
- हाईस्कूल की परीक्षा उत्तीर्ण करने के बाद इन्हें गणित और अंग्रेजी में अच्छे अंक लाने के कारण सुब्रमण्यम छात्रवृत्ति मिली और आगे कालेज की शिक्षा के लिए प्रवेश भी मिला।
- इनका गणित में बहुत मन लगता था जिसके चलते ये अन्य सब्जेक्ट्स पर ध्यान ही नहीं देते थे। 11वीं कक्षा की परीक्षा में ये गणित को छोड़कर बाकी सभी विषयों में फेल हो गए और इसी के चलते उन्हें छात्रवृत्ति मिलनी भी बंद हो गई।
- घर की आर्थिक स्थिति खराब होने के कारण इन्हें आगे की बढ़ाई करने में कठिनाईयां आने लगी जिसके चलते इन्होंने घर स्थिति सुधारने के लिए गणित के कुछ ट्यूशन देना शुरु कर दिया।
- 12 साल की उम्र में उन्होंने त्रिकोणमिति में महारत हासिल कर ली थी। वहीं उन्होंने बिना किसी सहायता के अपने दम पर (Theorem) बना डाली।
विवाह और करियर – Srinivasa Ramanujan Biography in Hindi
- वर्ष 1908 में इनका विवाह जानकी से कर दिया गया। विवाह के बाद ये नौकरी की तलाश में मद्रास चले गए। वहां इनकी मुलाकात डिप्टी कलेक्टर श्री वी. रामास्वामी अय्यर से हुई। अय्यर भी गणित के बहुत बड़े विद्वान थे।
- अय्यर ने रामानुजन की प्रतिभा को पहचाना और फिर उन्होंने रामानुजन के लिए 25 रुपये की मासिक छात्रवृत्ति की व्यवस्था की। कुछ समय बाद रामानुजन का प्रथम शोधपत्र "बरनौली संख्याओं के कुछ गुण" शोध पत्र जर्नल ऑफ इंडियन मैथेमेटिकल सोसाइटी में प्रकाशित हुआ।
- इसके बाद ये प्रोफेसर हार्डी के पास लंदन चले गए। प्रोफेसर हार्डी उस समय के विश्व के प्रसिद्ध गणितज्ञों में से एक थे। रामानुजन ने लंदन जाने के पहले गणित के करीब 3000 से भी अधिक नये सूत्रों को अपनी किताब में लिखा था।
- प्रोफेसर हार्डी के साथ मिलकर उन्होंने उच्चकोटि के शोधपत्र प्रकाशित किए। अपने एक विशेष शोध के कारण इन्हें कैंब्रिज विश्वविद्यालय द्वारा बी.ए.की उपाधि मिली।
- ये पहले ऐसे भारतीय बने थे जिन्हें फैलो ऑफ ट्रिनिटी कॉलेज, कैम्ब्रिज बनाया गया|
- वो रॉयल सोसाइटी ऑफ लंदन के सदस्य भी बने। लंदन जाने के बाद रामानुजन ने वहां अपने जीवन की सबसे अधिक खोजें की|
- उनके नाम पर 3900 समीकरण हैं| रामानुजन ने अपनी सबसे प्रसिद्ध रामानुजन मास्टर थ्योरम की खोज भी इंग्लैंड में ही की थी|
- गणित के क्षेत्र में की गई मेहनत के लिए 1729 नंबर उनके नाम कर दिया गया जिसे हार्डी-रामानुजन भी कहा जाता है|
मृ्त्यु – Srinivasa Ramanujan Biography in Hindi
- ये टीबी की बीमारी से ग्रसित थे। लंदन में रहते हुए इनकी बीमारी बढ़ती चली गई जिसकी वजह से इन्हें वापस भारत आना पड़ा। भारत आने के बाद इनका 26 अप्रैल 1920 को निधन हो गया।
महत्वपूर्ण जानकारी
- रामानुजन ने उच्च गणित के क्षेत्रों जैसे संख्या सिद्धांत, इक्लिप्टिक फलन, हाईपरज्योमैट्रिक श्रेणी इत्यादि में अनेक महत्त्वपूर्ण खोज कीं।
- 2014 में उनके जीवन पर आधारीत तमिल फ़िल्म 'रामानुजन का जीवन' बनाई गई थी।
- रामानुजन की 125 वीं एनिवर्सरी पर गूगल ने डूगल बनाकार उन्हें सम्मान अर्जित किया था।
- उनके जन्मदिन के मौके पर देशभर में नेशनल मैथमेटिक्स डे (National Mathematics Day) या राष्ट्रीय गणित दिवस मनाया जाता है।
- श्रीनिवास रामानुजन को गणित में दिए गए उनके महत्वपूर्ण योगदानों के लिए हमेशा याद किया जाता रहेगा।